**OBAVIJEST ZA POSJETITELJE I STRANKE ŠKOLE**

Sukladno Protokolu o kontroli ulaska i izlaska u školskim ustanovama **svi školski ulazi će od 7. siječnja 2025. biti zaključani nakon ulaska učenika u školu u 7:10 sati te tijekom trajanja nastave**.

* Svi posjetitelji su dužni **najaviti svoj dolazak** u školu (e-mail ili kontakt telefon)
* **Ulaz posjetitelja i stranaka škole moguć je** **samo na glavna ulazna vrata** gdje će posjetitelje dočekati **dežurna osoba ili djelatnik škole**
* **Dežurne osobe dužne su provjeriti identitet osobe koja ulazi u ustanovu te je važno pripremiti identifikacijsku ispravu**
* Dežurna osoba smije pregledati osobne stvari posjetitelja, procijeni li potrebu
* **Roditelji razredniku najavljuju svoj** **dolazak na informativne razgovore**, navodeći **dan i vrijeme dolaska**
* Prilikom dolaska na najavljeni sastanak **roditelji su se dužni javiti dežurnoj osobi te pričekati razrednika/nastavnika koji će ih uvesti u školu**
* U slučaju održavanja **roditeljskog sastanka razrednik dočekuje pristigle roditelje** **na ulazu škole te ih odvodi do mjesta** održavanja sastanka, a nakon završetka ih prati do izlaza iz škole
* Ostalim djelatnicima škole **najavljuje se posjeta** prema informacijama i kontakt podatcima koji se nalaze na **web stranici** škole
* Tijekom **malog odmora** učenicima **nije** dozvoljen izlazak iz školske zgrade
* Tijekom **velikog odmora** učenicima **je dopušteno izlaziti** izvan školske zgrade.
* Ulazak učenika moguć je isključivo na glavna ulazna vrata škole, dok je ulazak u CNT i Praktikum zavarivanja na uobičajen način, uz pojačano dežurstvo nastavnika.
* Učenicima je strogo zabranjeno unošenje nedozvoljenih sredstava jer će u suprotnome biti obaviještena policija.

**Zahvaljujemo na razumijevanju i suradnji u provođenju Protokola.**